stanford-oval/wikipedia huggingface dataset:
ดิเอลเลนดีเจนเนอเรสโชว์

| ดิเอลเลนดีเจนเนอเรสโชว์ |
| --- | --- |

ประเภท: Talk show
สร้างโดย: เอลเลน ดีเจนเนอเรส
พิธีกร: เอลเลน ดีเจนเนอเรส
ดนตรีแก่นเรื่องเปิด: "เลตส์แฮฟอะลิตเทิลฟัน" (ซีซัน 1–12)  "ทูเดส์เดอะเดย์" โดยพิงก์ (ซีซัน 13–ปัจจุบัน)
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 14
จำนวนตอน: 2,180 นับถึง 30 มกราคม 2017
การผลิต
ผู้อำนวยการผลิต:   แอนดี แลสเนอร์  เอ็ด กลาวิน  เอลเลน ดีเจนเนอเรส  จิม พาราทอร์ (2003–12)  แมรี คอนเนลลี 
กล้อง: Multiple
ความยาวตอน: 38-42 นาที
บริษัทผู้ผลิต:   A Very Good Production  Telepictures Productions  E W Scripps Company  WAD Productions 
ออกอากาศ
เครือข่าย: Syndication (USA)  ITV2 (UK)
ออกอากาศ: 8 กันยายน ค.ศ. 2003 (2003-09-08) – ปัจจุบัน
ดิเอลเลนดีเจนเนอเรสโชว์ (อังกฤษ: The Ellen DeGeneres Show มักย่อว่า เอลเลน ellen))  เป็นรายการทอล์กโชว์อเมริกัน ดำเนินรายการโดยนักแสดง เอลเลน ดีเจนเนอเรส รายการออกอากาศครั้งแรกวันที่ 8 กันยายน ค.ศ. 2003 ผลิตโดยเทเลพิกเชอส์ และออกอากาศร่วมกันหลายช่องตามสถานีโทรทัศน์ของเอ็นบีซียูนิเวอร์แซล ในสหรัฐอเมริกาและแคนาดา รายการออกอากาศทางช่องไอทีวี 2 ในสหราชอาณาจักร
ในการออกอากาศห้าซีซันแรก รายการบันทึกที่สตูดิโอ 11 ที่เอ็นบีซีสตูดิโอส์ในเบอร์แบงก์ รัฐแคลิฟอร์เนีย  ต่อมาย้ายไปบันทึกที่สเตจ 1 ที่อาคารวอร์เนอร์บราเธอส์ที่อยู่ใกล้เคียง เอลเลนเริ่มถ่ายทอดในความละเอียดสูงตั้งแต่ต้นซีซันที่หก รายการชนะรางวัลเดย์ไทม์เอ็มมีอะวอดส์ 36 รางวัล นับถึงปี ค.ศ. 2013 ในวันที่ 20 มกราคม ค.ศ. 2016 มีประกาศว่ารายการได้ต่ออายุเพิ่มอีก 3 ซีซันถึงปี ค.ศ. 2020 ในเดือนมิถุนายน ค.ศ. 2016 รายการนี้ติดอันดับช่องที่มีผู้ติดตามในยูทูบมากเป็นอันดับที่ 14
ในปี 2020 วู้ดดี วุฒิธร มิลินทจินดา พิธีกรชื่อดังในเมืองไทย ได้ซื้อลิขสิทธิ์รายการ The Ellen Show ไปผลิตในชื่อรายการ วู้ดดี้โชว์ ออกอากาศทางช่อง 7HD
ดิอาเทอร์ไฟนอล

ดิอาเทอร์ไฟนอล (อังกฤษ: The Other Final) เป็นภาพยนตร์สารคดี กำกับโดยโยฮัน คราเมอร์ เกี่ยวกับกำารแข่งขันฟุตบอลนัดกระชับมิตรระหว่างทีมชาติภูฏานและทีมชาติมอนต์เซอร์รัต ซึ่งเป็นทีมชาติที่มีอันดับโลกฟีฟ่าต่ำที่สุด 2 ทีมในขณะนั้น และกีฬาประจำชาติของทั้งสองชาติก็ไม่ใช่ฟุตบอล โดยทำการแข่งขันที่สนามกีฬาชังลิมิทัง เมืองทิมพู นครหลวงของประเทศภูฏาน โดยผลการแข่งขันทีมชาติภูฏานสามารถเอาชนะไปได้ 4 - 0 ผู้ตัดสินในนัดนี้คือสตีฟ เบนเน็ตต์ ชาวอังกฤษ
ภูมิหลัง

มัทไธจส์ เดอ ยองห์ ไม่สามารถเดินทางไปชมการแข่งขันฟุตบอลโลก 2002ได้เนื่องจากทีมชาติเนเธอร์แลนด์ตกรอบคัดเลือกโซนยุโรป ทำให้ตัดสินใจที่จะสร้างภาพยนตร์สารคดีเกี่ยวกับฟุตบอลทีมชาติที่มีอันดับโลกต่ำที่สุดในขณะนั้น โดยจัดการแข่งขันในช่วงเช้าของวันชิงชนะเลิศฟุตบอลโลก 2002 ระหว่างเยอรมนีและบราซิล
รายละเอียดการแข่งขัน

30 มิถุนายน 2545
10:54
| ภูฏาน  | 4 - 0 |  มอนต์เซอร์รัต |
| --- | --- | --- |
วังเก ดอร์จี  4', 67', 78' ดิเนช เชตตรี  76': 
ผู้ชม: 25,000
ผู้ตัดสิน: สตีฟ เบนเน็ตต์ (อังกฤษ)
ดิเอ็กซ์แฟกเตอร์ (สหราชอาณาจักร)

ดิเอ็กซ์แฟกเตอร์ (อังกฤษ: The X Factor) เป็นรายการโทรทัศน์แข่งขันดนตรีเรียลลิตีเพื่อค้นหาผู้ที่มีพรสวรรค์ด้านการร้องเพลงจากกลุ่มนักร้องที่ถูกคัดเลือกด้วยการทดสอบความสามารถ รายการสร้างโดยไซมอน โคเวลล์ เริ่มออกอากาศใน ค.ศ. 2004 และออกอากาศประจำปีตั้งแต่เดือนสิงหาคมหรือกันยายน ถึงเดือนธันวาคม รายการผลิตโดยบริษัทเทมส์ บริษัทลูกของเฟรแมนเทิลมีเดีย และบริษัทของโคเวลล์ชื่อ ไซโคทีวี รายการออกอากาศทางช่องไอทีวีในสหราชอาณาจักร และออกอากาศพร้อมกับช่องทีวี 3 ในไอร์แลนด์ คำว่า "เอกซ์แฟกเตอร์" หมายถึง "บางสิ่ง" ที่ไม่อาจนิยามได้ที่ทำให้คนกลายเป็นดารา
ปัจจุบัน รายการมีโอลลี เมอส์ และแคโรไลน์ แฟล็ก เป็นพิธีกร รายการประกอบด้วยรอบการทดสอบความสามารถ บูตแคมป์ (bootcamp) บ้านของผู้ตัดสิน (judges' houses) การแสดงสดหลายสัปดาห์ รอบรองชนะเลิศ และรองชิงชนะเลิศ หลังจากรายการประสบความสำเร็จ กลายเป็นแฟรนไชส์สู่ต่างประเทศ
ดิอามส์ออฟโอไรอัน

Error ซิงเกิลโดยพรินซ์กับชีนา อีสตัน
ดิอาร์มส์ออฟออร์ชั่น (อังกฤษ: The Arms of Orion) เป็นเพลงของพรินซ์ที่ประพันธ์คำร้องร่วมกับ ชีนา อีสตัน จากอัลบั้มซาวแทร็กแบทแมนในปี ค.ศ. 1989  ประกอบภาพยนตร์เรื่องแบทแมน โดยวางจำหน่ายเป็นซิงเกิลที่ 3 จากอัลบั้ม เป็นเพลงที่มาพร้อมกับส่วนใหญ่ที่เป็นเปียโน และเครื่องสังเคราะห์เสียง
รายการเพลง

"The Arms of Orion" (edit) – 3:52
"I Love U in Me" – 4:12
"The Arms of Orion" – 5:03
"I Love U in Me" – 4:12
"The Arms of Orion" (edit) – 3:52
ชาร์ต

| ชาร์ต (1989) | ตำแหน่ง สูงสุด |
| --- | --- |
Australia (ARIA): 108
เบลเยียม (อัลตราท็อป 50 แฟลนเดอส์): 33
Netherlands (Single Top 100): 13
New Zealand (Recorded Music NZ): 44
UK Singles (OCC): 27
US Billboard Hot 100: 36
ดิเอ็ดซัลลิแวนโชว์

| ดิเอ็ดซัลลิแวนโชว์ |
| --- | --- |
ประเภท: วาไรอิตี
พิธีกร: เอ็ด ซัลลิแวน
บรรยายโดย: Bern Bennett (1948–1949) Art Hannes (1949–1959 & 1961–1964)  Ralph Paul (1959–1961 & 1964–1971)
ผู้ประพันธ์ดนตรีแก่นเรื่อง: Ray Bloch
ดนตรีแก่นเรื่องเปิด: "Toast of the Town"
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 24
จำนวนตอน: 1087
การผลิต
ผู้อำนวยการผลิต: เอ็ด ซัลลิแวน
ผู้อำนวยการสร้าง: Bob Precht Chester Feldman Jack McGeehan
สถานที่ถ่ายทำ: CBS Studio 50Ed Sullivan Theater
ความยาวตอน: 60 นาที
ออกอากาศ
เครือข่าย: ซีบีเอส
ออกอากาศ: 20 มิถุนายน ค.ศ. 1948 (1948-06-20) – 6 มิถุนายน ค.ศ. 1971 (1971-06-06)
ดิเอ็ดซัลลิแวนโชว์ (อังกฤษ: The Ed Sullivan Show) เป็นรายการวาไรอิตีอเมริกันที่ออกอากาศครั้งแรกทางช่องซีบีเอส ตั้งแต่วันอาทิตย์ที่ 20 มิถุนายน ค.ศ. 1948 ถึง วันอาทิตย์ที่ 6 มิถุนายน ค.ศ. 1971 มีพิธีกรเป็นคอลัมนิสต์บันเทิงนิวยอร์กที่ชื่อ เอ็ด ซัลลิแวน
ดิเอนเตอร์เทนเนอร์

The Entertainer performed by a Wikipedian (Ogg Vorbis audio file, 3.2 MB)
ดิเอนเตอร์เทนเนอร์ (อังกฤษ: The Entertainer, a rag time two step) เป็นผลงานประพันธ์ดนตรีแบบแร็กไทม์ สำหรับบรรเลงด้วยเปียโน ผลงานของสก็อต จอปลินในปี ค.ศ. 1902 ถูกตีพิมพ์เผยแพร่เป็นครั้งแรกในเดือนธันวาคม ค.ศ. 1902 ที่เมืองเซนต์หลุยส์ รัฐมิสซูรี ได้รับการยกย่องเป็นผลงานที่มีชื่อเสียงที่สุดของจอปลิน
หน้าปกชีทมิวสิก ฉบับปี 1902
ผลงานชิ้นนี้กลับมามีชื่อเสียงอีกครั้งในช่วงทศวรรษ 1970 จากงานบันทึกเสียงของโจชัว ริฟคิน ชื่ออัลบัม Scott Joplin: Piano Rags ในปี ค.ศ. 1970  ซึ่งมียอดจำหน่ายมากกว่า 100,000 แผ่นในปีแรก มียอดขายรวมทั้งสิ้นมากกว่า 1 ล้านแผ่น  และได้รับการเสนอชื่อเข้าชิงรางวัลแกรมมี ต่อมาในปี ค.ศ. 1973 ได้ถูกนำมาดัดแปลงเป็นเพลงประกอบภาพยนตร์เรื่อง เดอะสติง โดยมาร์วิน แฮมลิช และได้รับรางวัลออสการ์ สาขาดนตรีประกอบภาพยนตร์ยอดเยี่ยม  และซิงเกิลติดอันดับ 3 จากการจัดอันดับบิลบอร์ดฮอต 100 และอเมริกันท็อป 40 เมื่อเดือนพฤษภาคม ค.ศ. 1974
สมาคมผู้ประกอบกิจการเพลงของสหรัฐอเมริกา (RIAA) ได้จัดให้เพลงนี้อยู่ที่อันดับ 10 ของการจัดอันดับเพลงแห่งศตวรรษ
แหล่งข้อมูลอื่น

Musical score and MIDI file at the Mutopia Project
Sheet music and mp3 at mfiles.co.uk (interactive version requires Sibelius Scorch)
Free MP3 Download and video เก็บถาวร 2016-10-10 ที่ เวย์แบ็กแมชชีน
Free typeset sheet music from Cantorion.org.
Musical score and MIDI file at the Mutopia Project
Sheet music and mp3 at mfiles.co.uk (interactive version requires Sibelius Scorch)
Free MP3 Download and video เก็บถาวร 2016-10-10 ที่ เวย์แบ็กแมชชีน
Free typeset sheet music from Cantorion.org.
ดิอันนาวันไทมส์

| --- | --- |
บันทึกประวัติศาสตร์เมืองของเราทุกสัปดาห์ (Recording our town’s history weekly)
ประเภท: รายสัปดาห์
รูปแบบ: หนังสือพิมพ์ท้องถิ่น
เจ้าของ: คีธ เดวิส
บรรณาธิการบริหาร: คีธ เดวิส
ก่อตั้งเมื่อ: พ.ศ. 2550
ภาษา:  อังกฤษ-อเมริกัน
ฉบับสุดท้าย: พ.ศ. 2553
สำนักงานใหญ่: เลขที่ 303 ถนนพริตชาร์ดตะวันตก เมืองอันนาวัน รัฐอิลลินอย สหรัฐอเมริกา
ยอดจำหน่าย: ~50+
เว็บไซต์: ดิอันนาวันไทมส์
ดิ อันนาวัน ไทมส์ (อังกฤษ: The Annawan Times) เป็นหนังสือพิมพ์รายสัปดาห์ ประจำเมืองอันนาวัน ซึ่งเป็นเมืองขนาดเล็ก มีประชากรประมาณ 900 คน ตั้งอยู่ในรัฐอิลลินอย ของสหรัฐอเมริกา ก่อตั้งโดยเด็กชายคีธ เดวิส โดยนอกจากจะออกเป็นฉบับพิมพ์แล้ว ยังมีเว็บไซต์ข่าวเป็นของตัวเอง ส่งผลให้มีสินค้าและบริการหลายชนิดมาลงโฆษณา รวมถึงได้รับแต่งตั้งให้เป็นสมาชิกพิเศษ ของสมาคมนักข่าวแห่งรัฐอิลลินอย ซึ่งเป็นองค์กรระดับรัฐ ที่มีหนังสือพิมพ์ในอิลลินอยส์เป็นสมาชิกแทบทั้งหมด และเป็นสมาคมหนังสือพิมพ์ขนาดใหญ่ที่สุดของสหรัฐอเมริกา
ภาพยนตร์สั้น

ขณะที่ ด.ช.คีธ ยังคงบรรณาธิกรหนังสือพิมพ์ของเขาอยู่นั้น โจนาธาน นาโปลิตาโน (Jonathan Napolitano) ผู้กำกับภาพยนตร์ชาวอิตาลี มีความสนใจในเรื่องราวของเขา จึงติดตามถ่ายทำเพื่อผลิตเป็นภาพยนตร์สั้น ในชื่อเดียวกับหนังสือพิมพ์ มีความยาว 13 นาที และนำออกเผยแพร่เมื่อปี พ.ศ. 2556 (ค.ศ. 2013)
แหล่งข้อมูลอื่น

เว็บไซต์อย่างเป็นทางการ เก็บถาวร 2008-05-13 ที่ เวย์แบ็กแมชชีน
ดิเอลเดอร์สครอลล์ส V: สกายริม

| เอลเดอร์สครอลล์ส V: สกายริม |
| --- | --- |

ผู้พัฒนา: เบเธสด้าเกมสตูดิโอส์
ผู้จัดจำหน่าย: เบเธสด้าซอฟท์เวิร์คส์
กำกับ: ท็อดด์ ฮาวเวิร์ด
อำนวยการผลิต: Ashley Cheng Craig Lafferty
ออกแบบ: Bruce Nesmith Kurt Kuhlmann Emil Pagliarulo
โปรแกรมเมอร์: Guy Carver
ศิลปิน: Matthew Carofano
เขียนบท: Emil Pagliarulo
แต่งเพลง: Jeremy Soule
ชุด: ดิเอลเดอร์สครอลล์ส
เอนจิน: Creation Engine
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360 เพลย์สเตชัน 4 เอกซ์บอกซ์วัน นินเท็นโด สวิตช์ เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: วินโดวส์, เพลย์สเตชัน 3, เอกซ์บอกซ์ 360 11 พฤศจิกายน 2011 เพลย์สเตชัน 4, เอกซ์บอกซ์วัน 28 ตุลาคม 2016 นินเท็นโด สวิตช์ 17 พฤศจิกายน 2017 เพลย์สเตชัน 5, เอกซ์บอกซ์ซีรีส์เอกซ์และซีรีส์เอส 11 พฤศจิกายน  2021
แนว: เกมแอ็กชันเล่นตามบทบาท
รูปแบบ: ผู้เล่นคนเดียว
ดิเอลเดอร์สครอลล์ส V: สกายริม (อังกฤษ: The Elder Scrolls V: Skyrim) เป็นวิดีโอเกมโอเพนเวิลด์แนวแอ็กชันเล่นตามบทบาท พัฒนาโดยเบเธสด้าเกมสตูดิโอส์ และจัดจำหน่ายโดยเบเธสด้าซอฟท์เวิร์คส์ เป็นเกมภาคหลักลำดับที่ห้าในชุดเกม ดิเอลเดอร์สครอลล์ส โดยเป็นเกมภาคต่อจากเกม ดิเอลเดอร์สครอลล์ส IV: อ็อบลิเวียน ในปี 2006 ตัวเกมวางจำหน่ายทั่วโลกสำหรับไมโครซอฟท์ วินโดวส์ เพลย์สเตชัน 3 และ เอกซ์บอกซ์ 360 ในวันที่ 11 พฤศจิกายน 2011
ดิเอลเดอร์สครอลล์ส V: สกายริม ได้รับการพัฒนาโดยใช้ Creation Engine ซึ่งถูกสร้างขึ้นใหม่สำหรับการพัฒนาเกมนี้โดยเฉพาะ ทีมงานเลือกใช้โลกโอเพนเวิลด์ที่ไม่เหมือนใครและหลากหลายมากกว่า Imperial Province of Cyrodiil ของเกม อ็อบลิเวียน ซึ่งท็อดด์ ฮาวเวิร์ด ผู้กำกับเกมและผู้อำนวยการสร้าง มองว่าน่าสนใจน้อยกว่าเมื่อเปรียบเทียบกัน เมื่อตัวเกมวางจำหน่าย ตัวเกมได้รับเสียงชื่นชมอย่างหล่นหลามจากการพัฒนาของตัวละคร การออกแบบโลก งานภาพ และการต่อสู้โดยใช้อาวุธคู่ และถูกวิพากษ์วิจารณ์เล็กน้อยโดยมุ่งเป้าไปที่การต่อสู้ระยะประชิด การต่อสู้ของมังกร และปัญหาทางเทคนิคมากมายหลังการวางจำหน่าย นักวิจารณ์ยกให้ ดิเอลเดอร์สครอลล์ส V: สกายริม เป็นหนึ่งในวิดีโอเกมที่ยิ่งใหญ่ที่สุดตลอดกาล ตัวเกมถูกจัดส่งให้กับร้านค้าปลีกกว่า 7 ล้านชุดภายในสัปดาห์แรกของการวางจำหน่าย และทำยอดขายมากกว่า 30 ล้านชุดบนทุกแพลตฟอร์ม ณ เดือนพฤศจิกายน 2559 ทำให้เป็นหนึ่งในวิดีโอเกมที่ขายดีที่สุดในประวัติศาสตร์
ส่วนเสริมเนื้อหาที่ดาวน์โหลดได้ สามรายการคือ Dawnguard, Hearthfire และ Dragonborn วางจำหน่ายแบบแยกต่างหาก ก่อนจะมัดขายพ่วงกับเกมหลักในชื่อ ดิเอลเดอร์สครอลล์ส V: สกายริม เลเจนดารีอีดีชัน และวางจำหน่ายในเดือนมิถุนายน 2013 มีการวางจำหน่ายเวอร์ชันรีมาสเตอร์ในชื่อ ดิเอลเดอร์สครอลล์ส V: สกายริม สเปเชียลอีดีชัน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ในเดือนตุลาคม 2016 โดยในเวอร์ชันนี้ประกอบด้วยส่วนเสริมเนื้อหาที่ดาวน์โหลดได้ทั้งสามและกราฟิกที่ถูกอัพเกรด เวอร์ชันพอร์ตสำหรับนินเท็นโด สวิตช์ วางจำหน่ายในเดือนพฤศจิกายน 2017 ตัวเกมเวอร์ชันเฉพาะวีอาร์แยกต่างหากมีชื่อว่า ดิเอลเดอร์สครอลล์ส V: สกายริม วีอาร์ วางจำหน่ายในเดือนพฤศจิกายน 2017 สำหรับเพลย์สเตชัน 4 โดยใช้เพลย์สเตชัน วีอาร์ และวางจำหน่ายสำหรับชุดวีอาร์ที่ใช้สำหรับไมโครซอฟท์ วินโดวส์ ในเดือนเมษายน 2018 นอกจากนี้ สเปเชียลอีดีชัน ยังมีการวางจำหน่ายบนเพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส โดยเป็นส่วนหนึ่งของชุดรวมในชื่อ ดิเอลเดอร์สครอลล์ส V: สกายริม แอนนิเวอร์ซารีอีดีชัน ซึ่งวางจำหน่ายในเดือนพฤศจิกายน 2021
แหล่งข้อมูลอื่น

เว็บไซต์ทางการ
ดิเอลเดอร์สครอลล์ส V: สกายริม ที่อินเทอร์เน็ตมูวีเดตาเบส
ดิอินเตอร์เนชันแนล (โดตา 2)

| ดิอินเตอร์เนชันแนล |
| --- | --- |
ประเภท: การแข่งขันอีสปอร์ต โดตา 2
ความถี่: ประจำปี
ที่ตั้ง: โคโลญ (2011) ซีแอตเทิล (2012–2017) แวนคูเวอร์ (2018) เซี่ยงไฮ้ (2019)
ช่วงปี: 2011–ปัจจุบัน
ประเดิม: 17–21 สิงหาคม 2011
ล่าสุด: 20–25 สิงหาคม 2019
ผู้เข้าร่วม: 16 ทีม(2011–2016) 18 ทีม (2017–ปัจจุบัน)
จัดโดย: วาล์วคอร์ปอเรชัน
เว็บไซต์: www.dota2.com/international
ดิอินเตอร์เนชันแนล (อังกฤษ: The International; ตัวย่อ: TI) เป็นการแข่งขันโดตา 2 ประจำปี จัดโดยผู้พัฒนาเกม วาล์วคอร์ปอเรชัน การแข่งขันประกอบด้วยผู้เข้าแข่งขัน 18 ทีม และตามด้วยซีรีส์การแข่งขันระยะยาวที่รู้จักกันในชื่อ โดตาโปรเซอร์กิต เงินรางวัลรวมนั้นมาจากการระดมทุนโดยผู้เล่นเกมผ่านทาง "คอมเพนเดียม" ซึ่งเป็นระบบแบตเทิลพาสในเกมที่เปิดตัวเมื่อปี 2013 ผู้ชนะการแข่งขันจะได้รับเงินรางวัลมากที่สุดรวมถึงถ้วยรางวัล เอจิสออฟแชมเปียนส์ ด้านหลังของถ้วยรางวัลจารึกด้วยชื่อของผู้ชนะ และรางวัลในเกมจะแสดงชื่อผู้เล่นทุกคนที่อยู่ที่น้ำพุของแต่ละฐาน
เพื่อให้แน่ใจว่าผู้เล่น ดีเฟนส์ออฟดิแอนเชียนส์ (โดตา) เพียงพอที่จะเล่น โดตา 2 และเพื่อโปรโมตเกมให้กับผู้เล่นใหม่ วาล์วได้เชิญทีมอีสปอร์ตโดตาที่ประสบความสำเร็จจำนวน 16 ทีมเข้าร่วมการแข่งขันโดตา 2 ที่เกมส์คอมในเดือนสิงหาคม 2011 ซึ่งต่อมากลายเป็นดิอินเตอร์เนชันแนล
ผู้ชนะเลิศ

| ปี | ผู้ชนะเลิศ | เงินรางวัลรวม | วันที่ | สถานที่ | ที่ตั้ง |
| --- | --- | --- | --- | --- | --- |
| 2011 |  Natus Vincere | $1,600,000 | 17–21 สิงหาคม | Koelnmesse | โคโลญ |
| 2012 |  อินวิกตัสเกมมิง | $1,600,000 | 31 สิงหาคม–2 กันยายน | Benaroya Hall | ซีแอตเทิล |
| 2013 |  อัลไลแอนซ์ | $2,874,380 | 7–11 สิงหาคม | Benaroya Hall | ซีแอตเทิล |
| 2014 |  นิวบี | $10,923,977 | 18–21 กรกฎาคม | คีย์อะรีนา | ซีแอตเทิล |
| 2015 |  อีวิลจีเนียสเซส | $18,429,613 | 3–6 สิงหาคม | คีย์อะรีนา | ซีแอตเทิล |
| 2016 |  วิงส์เกมมิง | $20,770,460 | 3–13 สิงหาคม | คีย์อะรีนา | ซีแอตเทิล |
| 2017 |  ทีมลิควิด | $24,787,916 | 7–12 สิงหาคม | คีย์อะรีนา | ซีแอตเทิล |
| 2018 |  โอจี | $25,532,177 | 20–25 สิงหาคม | โรเจอส์อะรีนา | แวนคูเวอร์ |
| 2019 |  โอจี | $34,000,000+ | 20–25 สิงหาคม | เมอร์เซเดส-เบนซ์อะรีนา | เซี่ยงไฮ้ |
| 2020 | ยกเลิกเนื่องจากเกิดการระบาดทั่วของโควิด-19 | ยกเลิกเนื่องจากเกิดการระบาดทั่วของโควิด-19 | 18–23 สิงหาคม | อะวีชีอารีนา | สต็อกโฮล์ม |
| 2021 |  ทีมสปิริต | $40,018,195 | 7–17 ตุลาคม | อาเรนานัตซียอนาเลอ | บูคาเรสต์ |
| 2022 | Tundra |  | 8–30 ตุลาคม | ซันเทค สิงคโปร์ สนามกีฬาในร่มสิงคโปร์ | สิงคโปร์ |
แหล่งข้อมูลอื่น

เว็บไซต์ทางการ
ถ้วยรางวัลเอจิสออฟแชมเปียนส์จะมอบให้กับผู้ชนะเลิศในแต่ละปี
ดิเลนิ แดเนียล-เซลวาร์แนม

| ฯพณฯดิเลนิ แดเนียล-เซลวาร์แนม |
| --- | --- |
แดเนียล-เซลวาร์แนม ในเดือนมกราคม ค.ศ. 2021

ผู้ว่าการหมู่เกาะเติกส์และเคคอส คนที่ 16
อยู่ในวาระ
ว่าที่ตำแหน่ง 29 มิถุนายน ค.ศ. 2023
กษัตริย์: สมเด็จพระเจ้าชาลส์ที่ 3
หัวหน้ารัฐบาล: วอชิงตัน มิซิก
รับช่วงจาก: ไนเจล เดคิน
ผู้ว่าการแองกวิลลา คนที่ 15
ดำรงตำแหน่ง 18 มกราคม ค.ศ. 2021 – 1 มิถุนายน 2566
กษัตริย์: สมเด็จพระราชินีนาถเอลิซาเบธที่ 2 สมเด็จพระเจ้าชาลส์ที่ 3
หัวหน้ารัฐบาล: เอลลิส เว็บสเตอร์
ก่อนหน้า: ทิม ฟอย
ถัดไป: Perin Bradley (รักษาการผู้ว่าการ)
 
ข้อมูลส่วนบุคคล
ศิษย์เก่า: มหาวิทยาลัยลอนดอน

ดิเลนิ แดเนียล-เซลวาร์แนม (อังกฤษ: Dileeni Daniel-Selvaratnam) เป็นทนายความและข้าราชการชาวอังกฤษ ซึ่งดำรงตำแหน่งผู้ว่าการแองกวิลลา ตั้งแต่วันที่ 18 มกราคม ค.ศ. 2021 เธอเป็นผู้ดำรงตำแหน่งหญิงคนที่สองรองต่อจากคริสตินา สก็อตต์
เมื่อวันที่ 15 ธันวาคม ค.ศ. 2022 สำนักงานต่างประเทศ เครือจักรภพ และการพัฒนา ประกาศว่า ดิเลนิ แดเนียล-เซลวาร์แนม จะเข้ารับตำแหน่งต่อจากไนเจล เดคิน เป็นผู้ว่าการหมู่เกาะเติกส์และเคคอส ในเดือนมิถุนายน ค.ศ. 2023
งานราชการ

ดิเลนิ แดเนียล-เซลวาร์แนม มีเชื้อสายชาวทมิฬศรีลังกา เธอเป็นcalled to the bar ในปี ค.ศ. 1999 และได้รับ แอลแอล.เอ็ม. สาขากฎหมายมหาชนระหว่างประเทศจากมหาวิทยาลัยลอนดอน ในปี ค.ศ. 2000
ตั้งแต่ปี ค.ศ. 2004 ถึง 2007 แดเนียล-เซลวาร์แนม เป็นที่ปรึกษาด้านนโยบายที่กรมกิจการรัฐธรรมนูญ เธอทำงานในตำแหน่งต่าง ๆ ที่ กระทรวงยุติธรรม ตั้งแต่ปี ค.ศ. 2007 ถึง 2015 เลขานุการส่วนตัวของรัฐมนตรีว่าการกระทรวงยุติธรรม (2007–2010) เลขานุการของ Omand Review (2010) รองหัวหน้าฝ่ายกลยุทธ์การจัดการผู้กระทำความผิด (2010–2011) และรองผู้อำนวยการฝ่ายกลยุทธ์และการเปลี่ยนแปลง HM Courts and Tribunals Service (2011–2015) การเปลี่ยนแผนก เธอดำรงตำแหน่งผู้อำนวยการฝ่ายกลยุทธ์และการเปลี่ยนแปลง Insolvency Service เป็นเวลาสองปี ในปี ค.ศ. 2017 เธอเข้าร่วม Cabinet Office ในตำแหน่งผู้อำนวยการของ Grenfell Tower Inquiry
ผู้ว่าการ

การประกาศแต่งตั้ง แดเนียล-เซลวาร์แนม เป็นผู้ว่าการแองกวิลลาเมื่อวันที่ 28 พฤศจิกายน ค.ศ. 2020 เธอจะเป็นผู้ว่าการหญิงคนที่สองของดินแดน ต่อจาก คริสตินา สก็อตต์ เธอมาถึงแองกวิลลา เมื่อวันที่ 15 มกราคม ค.ศ. 2021 และเริ่มปฏิบัติหน้าที่ทางไกลเนื่องจากคำสั่งกักตัว 15 วัน เธอเข้าร่วมพิธีสาบานตนผ่านลิงค์วิดีโอ เมื่อวันที่ 18 มกราคม ค.ศ. 2019 เมื่อวันที่ 21 มกราคม ค.ศ. 2021 เธอกล่าวต่อที่ประชุมสภาบริหาร และต่อมาได้พบกับสมาชิกฝ่ายค้านของ สภาผู้แทนราษฎร เมื่อวันที่ 26 มกราคม ค.ศ. 2021 เธอสาบานตนกับผู้พิพากษาคนใหม่ Piyumini Weeratunga ซึ่งเคยดำรงตำแหน่งผู้พิพากษาในมอนต์เซอร์รัต
หลังจากเสร็จสิ้นการกักตัว เธอได้เดินทางไปเยี่ยม โรงพยาบาลเจ้าหญิงอเล็กซานดรา และ "hotel belt"  เธอทำการออกเดินทางเพื่อเยี่ยมเยือนด้วยทัวร์ทั่วเกาะ ในแต่ละเขต เธอได้พบกับตัวแทน ส.ส. และประชาชนในท้องถิ่น เธอยังกล่าวถึงการเปิดตัววัคซีนโควิด 19 ที่กำลังจะมีขึ้น
ดิเอลเดอร์สครอลล์ส III: มอร์โรวินด์

| ดิเอลเดอร์สครอลล์ส III: มอร์โรวินด์ |
| --- | --- |
ปกเกมเวอร์ชันยุโรป
ผู้พัฒนา: เบเธสด้าเกมสตูดิโอส์
ผู้จัดจำหน่าย: เบเธสด้าซอฟท์เวิร์คส์
กำกับ: Todd Howard
ออกแบบ: Ken Rolston
โปรแกรมเมอร์: Craig Walton
ศิลปิน: Matthew Carofano
เขียนบท: Douglas Goodall Mark Nelson Ken Rolston
แต่งเพลง: Jeremy Soule
ชุด: ดิเอลเดอร์สครอลล์ส
เอนจิน: NetImmerse
เครื่องเล่น: ไมโครซอฟท์ วินโดวส์ เอกซ์บอกซ์
วางจำหน่าย: ไมโครซอฟท์ วินโดวส์NA: 1 พฤษภาคม 2002 EU: 2 พฤษภาคม 2002เอกซ์บอกซ์NA: 6 มิถุนายน 2002 EU: 22 พฤศจิกายน 2002
แนว: เกมแอ็กชันเล่นตามบทบาท
รูปแบบ: ผู้เล่นคนเดียว
ดิเอลเดอร์สครอลล์ส III: มอร์โรวินด์ (อังกฤษ: The Elder Scrolls III: Morrowind) เป็นวิดีโอเกมโอเพนเวิลด์แนวแอ็กชันเล่นตามบทบาท พัฒนาโดยเบเธสด้าเกมสตูดิโอส์ และจัดจำหน่ายโดยเบเธสด้าซอฟท์เวิร์คส์ เป็นเกมภาคหลักลำดับที่สามในชุดเกม ดิเอลเดอร์สครอลล์ส โดยเป็นเกมภาคต่อจากเกม ดิเอลเดอร์สครอลล์ส II: เดกเกอร์ฟอร์  ในปี 1996 วางจำหน่ายสำหรับไมโครซอฟท์ วินโดวส์ และ เอกซ์บอกซ์ ในปี 2002
แม้ว่าตัวเกมจะเป็นเกมแนวแฟนตาซีเป็นหลัก โดยมีองค์ประกอบรูปแบบการเล่นมากมายและแนวนิยายแฟนตาซียุคกลางและตะวันตกที่ได้รับแรงบันดาลใจจาก ดันเจียนส์ & ดราก้อนส์ และเกมเกมเล่นตามบทบาทก่อนหน้านี้ มอร์โรวินด์ ยังมีองค์ประกอบสตีมพังค์บางส่วน และได้แรงบันดาลใจมากมายจากศิลปะ สถาปัตยกรรม และวัฒนธรรมในตะวันออกกลางและเอเชียตะวันออก มอร์โรวินด์ ได้ถูกออกแบบโดยคำนึงถึงรูปแบบการเล่นที่เปิดกว้างและฟรีฟอร์ม โดยเน้นที่เนื้อเรื่องหลักน้อยกว่าภาคก่อน การตัดสินใจได้รับการตอบรับที่หลากหลาย แม้ว่าความรู้สึกดังกล่าวจะถูกบรรเทาลงเมื่อนักวิจารณ์ชื่นชมโลกของเกมที่กว้างใหญ่และมีรายละเอียดมากของ มอร์โรวินด์
มอร์โรวินด์ ประสบความสำเร็จทั้งในแง่ของคำวิจารณ์และในเชิงพาณิชย์ โดยได้รับรางวัลมากมายรวมถึงรางวัลเกมแห่งปีและขายได้กว่า 4 ล้านชุดทั่วโลกภายในปี 2005 และถูกยกให้เป็นหนึ่งในวิดีโอเกมที่ดีที่สุดเท่าที่เคยมีมา ตัวเกมยังออกภาคเสริมสองชุดคือ Tribunal และ Bloodmoon ทั้งสองได้รับการบรรจุใหม่เป็นชุดเต็ม (พร้อมกับส่วนเสริมย่อยอีกหลายรายการ) และใช้ชื่อว่า มอร์โรวินด์: เกมออฟเดอะเยียร์ ซึ่งวางจำหน่ายในเดือนตุลาคม 2003 ซอฟต์แวร์โอเพนซอร์ซและซอฟต์แวร์เกมทางเลือกเสรี OpenMW อนุญาตให้ผู้ใช้ลินุกซ์ และ แมคโอเอส รวมถึง วินโดวส์ เล่นเกมแบบเนทีฟ และสนับสนุนสำหรับกราฟิกระดับไฮเอนด์ที่เป็นตัวเลือกมากกว่าเอนจินของเบเธสด้าดั้งเดิม โดยต้องมีการติดตั้งตัวเกมดั้งเดิม เนื่องจากซอฟต์แวร์ใช้ไฟล์ข้อมูลเกมเบเธสด้า ตัวเกมยังรองรับม็อดของบุคคลที่สามจำนวนมาก มอร์โรวินด์ ยังออกภาคต่อตามมาด้วย ดิเอลเดอร์สครอลล์ส IV: อ็อบลิเวียน ในปี 2006
แหล่งข้อมูลอื่น

เว็บไซต์ทางการ
ดิเอลเดอร์สครอลล์ส III: มอร์โรวินด์ ที่อินเทอร์เน็ตมูวีเดตาเบส
Morrowind: An oral history, an article on how the game was created from its developers.
ดิแรกเดลตาฟังก์ชัน

เส้นลูกศรชี้ขึ้นแสดงดิแรกเดลตาฟังก์ชัน
ฟังก์ชันเดลตา (อังกฤษ: Dirac delta หรือ Dirac delta function)  \delta (x) ที่มีค่าเป็น 0 ทุกที่ยกเว้นที่  x=0 ที่มีค่าเป็นอนันต์ เสนอขึ้นโดย พอล ดิแรก นักฟิสิกส์ทฤษฎีชาวอังกฤษ
ดิแอนะคี

ดิแอนะคี (อังกฤษ: The Anarchy) เป็นสงครามกลางเมืองในราชอาณาจักรอังกฤษและดัชชีนอร์ม็องดีระหว่างปี 1135 ถึง 1153 ซึ่งทำให้เกิดการล่มสลายของกฎหมายและความสงบเรียบร้อยอย่างกว้างขวาง ความขัดแย้งดังกล่าวเป็นวิกฤตการณ์การสืบราชบัลลังก์อันมีชนวนเหตุจากการสิ้นพระชนม์โดยอุบัติเหตุของวิลเลียม อเดลิน (William Adelin) พระราชโอรสชอบด้วยกฎหมายพระองค์เดียวของพระเจ้าเฮนรีที่ 1 แห่งอังกฤษ ในเหตุเรืออัปปางในปี 1120 พระเจ้าเฮนรีทรงพยายามตั้งพระราชธิดา จักรพรรดินีมาทิลดา เป็นผู้สืบราชสมบัติ แต่ไม่สำเร็จ และเมื่อพระองค์เสด็จสวรรคตในปี 1135 พระภาคิไนย (nephew) ของพระองค์ สตีเฟนแห่งบลัว (Stephen of Blois) ยึดราชบัลลังก์ด้วยความช่วยเหลือของพระเชษฐาของสตีเฟน เฮนรีแห่งบลัว บิชอปแห่งวินเชสเตอร์ ช่วงต้นของรัชกาลพระเจ้าสตีเฟน มีการสู้รบอย่างดุเดือดกับบารอนชาวอังกฤษ ผู้นำชาวเวลส์ที่ก่อกบฏ และผู้รุกรานชาวสกอต หลังการกบฏใหญ่ในภาคตะวันตกเฉียงใต้ของอังกฤษ จักรพรรดินีมาทิลดาทรงบุกครองในปี 1139 ด้วยความช่วยเหลือของพระเชษฐาต่างมารดา รอเบิร์ตแห่งกลอสเตอร์
ดิแอนิมัลส์

ดิแอนิมอลส์ (อังกฤษ: The Animals) เป็นกลุ่มดนตรีสัญชาติอังกฤษในยุคคริสต์ทศวรรษ 1960 เป็นที่รู้จักในสหรัฐอเมริกา โดยเป็นส่วนหนึ่งของการเคลื่อนไหวบริติชอินเวชัน เป็นที่รู้จักในเรื่องการใช้ดนตรีอย่าง ความกล้าหาญซึ่งมีจังหวะหนัก ช้าและเศร้า และเสียงร้องที่ดูลึกของหัวหน้าวง อีริก เบอร์ดอน มีเพลงประจำวงอย่าง "The House of the Rising Sun", "Sky Pilot" และ "We Gotta Get out of This Place"
วงดิแอนิมอลส์มีการเปลี่ยนสมาชิกหลายครั้งและเป็นที่รู้จักในฐานะทำให้เพลงไซเคเดลิกร็อกเป็นที่รู้จัก ก่อนที่จะหายไปในปลายทศวรรษ พวกเขากลับมาอีกครั้งในปี 1983 และได้เริ่มออกเวิลด์ทัวร์ ในต้นปี 1984 ก็แตกวงไป พวกเขามีการรวมตัวกันใหม่หลายครั้งโดยสมาชิกดั้งเดิม โดยมีเบอร์ดอนและมือกลองดั้งเดิม จอห์น สตีล ออกทัวร์ร่วมกัน ในวงแอนิมอลส์ใหม่ ในชื่อ อีริก เบอร์ดอนแอนด์ดิแอนิมอลส์ และแอนิมอลส์แอนด์เฟรนส์ ตามลำดับ
ดิอาร์ตออฟน็อยส์

| อาร์ดออฟน็อยส์ |
| --- | --- |
ที่เกิด: ลอนดอน อังกฤษ
แนวเพลง: ดนตรีอาวองการ์ด ซินธ์ป็อป นิวเวฟ ดนตรีแอมเบียนต์
ช่วงปี: 2526-2533-2541-2543
ค่ายเพลง: ZTT China
อดีตสมาชิก: Anne Dudley J.J. Jeczalik Gary Langan Trevor Horn Paul Morley Lol Crème
ดิอาร์ตออฟน็อยส์ (อังกฤษ: The Art of Noise) หรือ อาร์ตออฟน็อยส์ (อังกฤษ: Art of Noise) เป็นวงอาวองการ์ด ซินธ์ป็อป ก่อตั้งในปี 1983 โดย Trevor Horn, Paul Morley, Anne Dudley, J.J. Jeczalik, และ Gary Langan
ผลงาน > ซิงเกิล

Art of Noise: Art of Love.
Art of Noise: Legacy.
One side of Re-works is live material, the other remixes. The pictures of the band on the reverse *were covered with stickers on some copies."Beat Box" (1983)
"Beat box" (1984)
"Moments In Love" (1983) and (1985)
"Close (To the Edit)" (1984)
"Legs" (1985)
"Paranoimia," featuring Max Headroom (1986)
"Peter Gunn," featuring Duane Eddy (1986) — Grammy Award winner in 1987
"Legacy" (1986)
"Dragnet" (1987)
"Kiss" (1988)
"Yebo!", featuring Mahlathini and Mahotella Queens (1989)
"Art of Love"
"Shades of Paranoimia"
"Dreaming in Colour" (1998)
"Metaforce," featuring Rakim (1999)
ผลงาน > อัลบั้ม

Into Battle with the Art of Noise mini-album (1983)
Who's Afraid of the Art of Noise? (1984)
In Visible Silence (1986)
In No Sense? Nonsense! (1987)
Below the Waste (1989)
The Seduction of Claude Debussy (1999)
ผลงาน > อัลบั้มรวมเพลงและรีมิกซ์

Daft (1984)
Re-works of Art of Noise (1987)
The Best of the Art of Noise (1988; reissued in 1992 with different tracks)
The Ambient Collection (1990)
The FON Mixes (1991)
The Drum and Bass Collection (1996)
Belief System / Bashful / An Extra Pulse of Beauty (1999)
Reduction (2000)
The Abduction of the Art of Noise (2003)
Reconstructed (2004)
And What Have You Done With My Body, God? 4-CD box set (2006)
ดิไอแลนด์เดฟแจมมิวสิกกรุป

| ดิไอแลนด์เดฟแจมมิวสิกกรุป |
| --- | --- |
บริษัทแม่: ยูนิเวอร์ซัลมิวสิกกรุ๊ป
ก่อตั้ง: 1999
ปิดกิจการ: ค.ศ. 2014 (2014)
สถานะ: ปิดกิจการ
จัดจำหน่าย: จำหน่ายเอง (ในสหรัฐอเมริกา) เวอร์จินอีเอ็มไอเรเคิดส์ (ในสหราชอาณาจักร) ยูนิเวอร์ซัลมิวสิกกรุ๊ป (ทั่วโลก)
แนวเพลง: หลากหลาย
ประเทศต้นกำเนิด: สหรัฐอเมริกา
ที่ตั้ง: นครนิวยอร์ก
เว็บไซต์: islanddefjam.com
ดิไอแลนด์เดฟแจมมิวสิกกรุป (อังกฤษ: The Island Def Jam Music Group (IDJMG)) เป็นค่ายดนตรีสัญชาติอเมริกันก่อตั้งในปี ค.ศ. 1999 เมื่อยูนิเวอร์ซัลมิวสิกกรุ๊ปผนึกบริษัทลูกสองแห่ง ไอส์แลนด์เรเคิดส์ และเดฟแจมเรเคิดดิงส์ ในปี ค.ศ. 2011 ค่ายโมทาวน์เรเคิดส์แยกตัวเป็นยูนิเวอร์ซัลโมทาวน์รีพับลิกกรุ๊ป และหลังจากนั้นก็ผนึกเข้ากับดิไอแลนด์เดฟแจมมิวสิกกรุป แบร์รี ไวส์ เป็นประธานและผู้บริหารบริษัท จนถึงเดือนกุมภาพันธ์ ค.ศ. 2014 ศิลปินในสังกัดได้แก่ มารายห์ แครี, ริอานนา, คานเย เวสต์, ทูเชนส์ และอิกกี อาเซเลีย ในวันที่ 1 เมษายน ค.ศ. 2014 มีประกาศว่าไอส์แลนด์เดฟแจมจะยุติการดำเนินการหลังจากผู้บริหาร แบร์รี ไวส์ ลาออกจากตำแหน่ง ปัจจุบันสังกัดดังกล่าวปรับรูปแบบองค์กรใหม่ โดยแยกบริษัทเดฟแจมเรเคิดดิงส์ ไอส์แลนด์เรเคิดส์ และโมทาวน์เรเคิดส์ ออกจากกัน